বন্যা বিধ্বস্ত এলাকায় ত্রাণ নিয়ে জুনিয়র ডাক্তাররা

হুগলি: দক্ষিণবঙ্গের বিভিন্ন বন্যা বিধ্বস্ত (Flood Situation in Bengal)। বানভাসি এলাকাগুলি দূর্গতদের পাশে দাঁড়ালেন আন্দোলনরত জুনিয়ার ডাক্তাররা (Junior Doctors Flood Affected Areas)। শুক্রবার আরজি কর-সহ তিনটি মেডিক্যাল কলেজের দল পাঁশকুড়ার বন্যা কবলিত এলাকায় পৌঁছায়। শুক্রবার বাঁকুড়া সম্মিলনী মেডিক্যাল কলেজের আন্দোলনকারী জুনিয়ার চিকিৎসকরা ত্রাণ সংগ্রহ করে রওনা দিল পাঁশকুড়ার বন্যা কবলিত এলাকায়। বন্যা দুর্গত মানুষদের ত্রান সামগ্রী দেওয়ার পাশাপাশি ওষুধ ও চিকিৎসা পরিসেবাও দেবেন জুনিয়ার চিকিৎসকদের ওই দল।

একটানা বৃষ্টি ও ডিভিসির অতিরিক্ত জল ছাড়ার ফলে দক্ষিণবঙ্গের একাধিক জেলায় বন্যা পরিস্থিতি। বন্যায় ভাসছে রাজ্যের একাধিক জেলা। ইতিমধ্যেই বানভাসি এলাকায় পরিদর্শনে গিয়েছেন মুখ্যমন্ত্রী মমতা বন্দ্যোপাধ্যায়। তিনি হলেছেন, এটা ম্যান মেড বন্যা। ডিভিসি না জানিয়ে জল ছাড়ার ফলে বাংলাকে ভুগতে হচ্ছে। যদিও মুখ্যমন্ত্রীর এই দাবি খারিজ করে দিয়েছে কেন্দ্র। বাংলার সায় নিয়ে জল ছাড়া হয়েছে বলে জানিয়েছে কেন্দ্র। পাশাপাশি মমতাও জুনিয়র ডাক্তারদের অনুরোধ করেছেন বন্যাবিধ্বস্ত এলাকার মানুষের পাশে দাঁড়ানোর জন্য। এই বানভাসি পরিস্থিতিতে সেখানার মানুষের পাশে দাঁড়াতে সাহায্যের হাত বাড়িয়ে দিলেন জুনিয়র ডাক্তাররা।

আরও পড়ুন: রেশন দুর্নীতিতে জ্যোতিপ্রিয়র জামিন আটকাতে সক্রিয় ইডি

বন্যা কবলিত এলাকার মানুষ চরম অসহায়। আন্দোলন মধ্যেই শুক্রবার দক্ষিণবঙ্গের বিভিন্ন বন্যাকবলিত এলাকায় আরজি কর ছাড়াও যাচ্ছে মেদিনীপুর মেডিক্যাল কলেজ এবং বাঁকুড়া মেডিক্যাল কলেজ থেকে একটি করে দল। নিজেদের উদ্যোগেই ত্রাণ সামগ্রী সংগ্রহ করে শুক্রবার পাঁশকুড়ার উদ্যেশ্যে রওনা দিলেন জুনিয়ার চিকিৎসকদের একটি টিম। চাল, ডাল, আলু, মুসুর ডাল, সয়াবীন, চিঁড়ে, চিনি, ভোজ্য তেল ছাড়াও পানীয় জল, শুকনো খাবার, প্রয়োজনীয় ওষুধপত্র সঙ্গে নিয়ে যাচ্ছেন জুনিয়র ডাক্তারেরা। বন্যা বিপর্যস্ত এলাকায় গিয়ে দুর্গত মানুষকে চিকিৎসা পরিসেবাও দেবেন জুনিয়ার চিকিৎসকদের ওই দলটি। জুনিয়ার চিকিৎসকদের দাবী তিলোত্তমার বিচারের দাবিতে আন্দোলনে তাঁদের পাশে দাঁড়িয়েছিলেন সাধারণ মানুষ। একটি বিবৃতিতে তাঁরা বলেছেন, ‘যাঁরা আমাদের পাশে থেকেছেন, এই কঠিন সময়ে তাঁদের পাশে থাকা জরুরি। ডাক্তার হিসাবে ওঁদের সাহায্য করাই আমাদের কর্তব্য।